ນັກກິລາ ລະດັບໂລກ ຖືກກ່າວຫາ ວ່າ ໃຊ້ສານກະຕຸ້ນ ໃນລະຫວ່າງ ການແຂ່ງຂັນ
ບັນດາ​ນັກ​ກິລາ​ທີ່​ໄດ້​ຮັບຫຼຽນ ຈຳນວນ 146 ຄົນ ຢູ່​ທີ່​ການ​ແຂ່ງຂັນ​ກິລາໂອ​ລິ​ມປິກ ແລະ ອື່ນໆ ໃນລະຫວ່າງປີ 2001 ຫາ 2012 ຖືກສົງໄສ ໃນຜົນຂອງ​ການກວດ​ສອບ​ເລືອດ.
ປະທານຄະນະກຳມະການໂອລິມປິກສາກົນ ທ່ານ Thomas Bach ໄດ້ໃຫ້ຄຳຕອບ ຕໍ່ຂໍ້ກ່າວຫາວ່າ ນັກກິລາຫຼາຍຮ້ອຍຄົນ ໄດ້ກ່ຽວພັນກັບການໃຊ້ສານກະຕຸ້ນນັ້ນ ທ່ານ Bach ເວົ້າວ່າ ບົດລາຍງານຕ່າງໆ ທີ່ມີອອກມາ ໃນວັນອາທິດວານນີ້ ວ່າ ບັນດານັກກິລາທີ່ໄດ້ຮັບຫຼຽນ ຈຳນວນ 146 ຄົນ ລວມທັງ 55 ຫຼຽນຄຳ ຢູ່ທີ່ການແຂ່ງຂັນໂອລິມປິກຕ່າງໆ ແລະ ຢູ່ທີ່ ການແຂ່ງຂັນ ຊິງແຊ້ມລະດັບໂລກຕ່າງໆ ໃນລະຫວ່າງ ປີ 2001 ແລະ 2012 ແມ່ນວ່າ ໄດ້ຮັບໄຊຊະນະ ໂດຍພວກນັກກິລາ ທີ່ຜົນການກວດສອບເລືອດຕ່າງໆ ມີຂໍ້ສົງໄສນັ້ນ ນັກຂ່າວ ARD ຂອງເຢຍຣະມັນ ແລະ ໜັງສືພິມ The Sunday Time ໃນອັງກິດ ກ່າວ ວ່າ ພວກເຂົາເຈົ້າ ໄດ້ຮັບຂໍ້ມູນຈາກຜູ້ອອກມາແຈ້ງຄວາມຜິດຄົນໜຶ່ງ ຂອງຜົນການກວດ ເລືອດ ຈຳນວນ 12,000 ກໍລະນີ ຈາກນັກກິລາຈຳນວນ 5,000 ຄົນ ຢູ່ໃນຖານຂໍ້ມູນ ຂອງ ສະຫະພັນ ສະມາຄົມນັກກິລາສາກົນ ຫຼື IAAF ຕາໜ່າງຂ່າວດັ່ງກ່າວ ລາຍງານວ່າ ນັກກິລາ ຫຼາຍກວ່າ 800 ຄົນ ໄດ້ບັນທຶກໃນປະວັດ ວ່າ ມີ ຜົນການກວດເລືອດທີ່  ໜຶ່ງ ຫຼື ຫຼາຍຄັ້ງ ປະທານ IAAF ທ່ານ Lamine Diack ໄດ້ປະຕິເສດ ຕໍ່ບົດລາຍງານເຫຼົ່ານັ້ນ ແລະວ່າເປັນການໂຄສະນາ ເພື່ອ ກວດກາການໃຫ້ຫຼຽນຄືນໃໝ່